 Madaxweyne ku xigeenku waxa uu ka hadlay siyaasadda xukuumadda ee ku wajahan khayraadka biyaha; Xukuumaddu siyaasad joogto ah ayay ka leedahay wax soosaarka khayraadka biyaha, caalamka iyo dawladaha aanu saaxiibka nahayba waxaanu ka codsanay in ay arrinkaas wax inagala qabtaan, markaa siyaasad cad ayay xukuumaddu ka leedahay arrintaas, sidii biyaha loo qaban lahaa iyo sidii ceelal dhaadheer loo qodi lahaa, hadda waxaanu haynaa mashaariic ku saabsan afartan ceel oo dhaadheer oo dalka laga qodayo. 